b'\n_START_ARTICLE_\nBrestin unioni\n_START_PARAGRAPH_\nBrestin unioni on 1595 solmittu sopimus, jossa Puola-Liettuaan alaisuuteen kuuluneet L\xc3\xa4nsi-Ukrainan ortodoksit siirtyiv\xc3\xa4t paavin alaisuuteen ja Ukrainan kreikkalaiskatolinen kirkko syntyi. Ortodoksinen kirkko oli kielletty alueella 1595-1632._NEWLINE_Ven\xc3\xa4j\xc3\xa4n ortodoksisessa kirkossa Brestin unionia on pidetty l\xc3\xa4hinn\xc3\xa4 osoituksena katolisen kirkon tunkeutumisesta ortodoksiselle alueelle ja kirkollisena imperialismina. Ukrainan kreikkalaiskatolinen kirkko lakkautettiin Neuvostoliitossa 1946, ja sen varallisuus siirrettiin Ven\xc3\xa4j\xc3\xa4n ortodoksiselle kirkolle. Ukrainan itsen\xc3\xa4istytty\xc3\xa4 1991 varallisuus palautettiin, ja nyky\xc3\xa4\xc3\xa4n noin 10% miltei 50 miljoonan asukkaan Ukrainan v\xc3\xa4est\xc3\xb6st\xc3\xa4 kuuluu uniaattikirkkoon. 1990-luvulla Ukrainassa oli kiistoja ortodoksien ja uniaattien kesken kirkollisesta omaisuudesta, ja ryhmien v\xc3\xa4lit ovat edelleen j\xc3\xa4nnittyneet.'